HISTORIA DENSI ET RARI. 335 



2. Papyrus, seta, lana, et hujusmodi porosa, li- 

 quoribus immersa, aut alias humectata, ita se ape- 

 riunt, ut deveniant magis mollia, lacerabilia, et quasi 

 putria, 



3. Gaudia subita, ut ob nuntium bonum, aspec- 

 tum ejus quod fuit in desiderio, et similia, licet non 

 corpus amplectantur, sed phantasiam aliquam, nihil- 

 ominus spiritus animalium insigniter dilatant ; idque 

 interdum cum periculo repentini deliquii aut mortis. 

 Simile facit imaginatio in venereis. 



Mandatum. Cogitandum de inveniendis menstruis 

 substantiarum specialium : videntur enim posse esse 

 liquores et pulpae, tantae cum corporibus determina- 

 tis sympathiaa, ut, illis admotis, partes suas facile 

 laxent, easque libenter imbibant ; seque per hoc in 

 succis suis intenerent et renovent. Hoc enim perti- 

 net ad unum ex magnalibus naturae; nempe, ut 

 rerum humores maxime radicales refocillari, et nu- 

 tritio ab extra fieri possint, ut in carnibus, ossibus, 

 membranis, lignis, etc. Etiam in iis, quae operantur 

 per divulsionem et penetrationem, est sympathia 

 sive conformitas : aqua fortis siquidem non solvit 

 aurum, ut nee aqua regia communis argentum. 



Connexio. Transeundum ad dilatationes per assi- 

 milationem aut versionem ; quando scilicet corpus 

 imperans et magis activum subigit corpus accommo- 

 dum et obsequiosum, et magis passivum ; ita ut illud 

 in se plane vertat, seque ex eo multiplicet et renovet. 

 Quod si corpus assimilans sit tenuius et rarius quam 

 corpus assimilatum, manifestum est assimilationem 

 fieri non posse absque dilatatione. 



